Hêrişanê dewleta tirke ya îşxalkere yê vera dewanê Minbicî de 5 sivîlî ameyî qetilkerdene û cerganê dewleta tirke 2 birayî zî remnayî.
Nê wextî de ke QSD vera cerganê DAÎŞî û bazirgananê narkotîkî operasyonan keno, dewleta tirke cerganê xo reyde di rojî yo hêrişê vera Rojawanî zêdînayî.
Dewleta tirke ya îşxalkere vizêr dewa Gozelîyê yê Til Temirî, dewê Minbicî, dewa Til Îdî ya Qamişloyî, dewa El Hurîye ya Girê Sipîyî û dewa Şêx Îsî ya Şehba dayî bombayan ver. Mabênê Girkê Legê û Dêrik de zî droneyanê çekdaran wesayîtêk kerd hedef.
